Δημήτρης Εφραιμίδης

Ο **Δημήτρης Εφραιμίδης** (19 Δεκεμβρίου 1990, Θεσσαλονίκη) είναι Έλληνας παλαίμαχος διεθνής πετοσφαιριστής, που αγωνιζόταν στη θέση του ακραίου.

## Καριέρα
Ο Δημήτρης Εφραιμίδης ξεκίνησε από μικρός την πετοσφαίριση το 2001 στις ακαδημίες του Ηρακλή Θεσσαλονίκης. Την περίοδο 2009-10 αγωνίστηκε με τον Π.Ο. Μουδανιών στην τότε Α΄1 κατηγορία (2ο επίπεδο). Το 2010 υπέγραψε το πρώτο του επαγγελματικό συμβόλαιο στον «Γηραιό» και αγωνίστηκε με τους κυανόλευκους μέχρι το καλοκαίρι του 2013. Σε αυτές τις τρεις σαιζόν, κατέκτησε το πρωτάθλημα και το κύπελλο του 2012. Επίσης την περίοδο 2010-11 ήταν φιναλίστ τόσο στο Πρωτάθλημα, όσο και στο Κύπελλο Ελλάδας. Το καλοκαίρι του 2013 πήρε μεταγγραφή στη σλοβάκικη ΒΚΠ Μπρατισλάβα, που τότε ονομαζόταν προσωρινά ΒΚΠ Σπάρτακ Μιγιάβα. Με την ομάδα της πρωτεύουσας της Σλοβακίας κατέλαβε την 3η θέση στο Πρωτάθλημα.

Την επόμενη περίοδο μεταπήδησε στον  Π.Α.Ο.Κ., στον οποίο αγωνίστηκε για δύο χρόνια. Με τους ασπρόμαυρους κατέκτησε δύο πρωταθλήματα (2015, 2016) και ένα κύπελλο (2015), και το καλοκαίρι του 2016, μεταγράφηκε στον Φοίνικα Σύρου.

Στη συνέχεια αγωνίστηκε στον Ηρακλή Θεσσαλονίκης την περίοδο 2017-18, με τον οποίο έφτασε στον τελικό του Κυπέλλου Ελλάδας, στον Ο.Φ.Η. την περίοδο 2018-19, στον οποίο συνέβαλε στην άνοδο της ομάδας της Κρήτης στη Βόλεϊ Λίγκ, ώσπου για την περίοδο 2019-20 αποφάσισε να δοκιμάσει και πάλι τις δυνάμεις του στο εξωτερικό. Αρχικά εντάχθηκε στην Α.Σ. Ιλακέζ της πόλης Σεν-Ζαν ντ' Ιγιάκ, που αγωνιζόταν στο 2ο επίπεδο του γαλλικού πρωταθλήματος και από τον Ιανουάριο του 2020 συνέχισε την περίοδο στην πρωταθλήτρια Ουγγαρίας Βέγκεζ της πόλης Καζινμπάρτσικα, όπου όμως το πρωτάθλημα διακόπηκε λόγω της Πανδημία COVID-19.

Την περίοδο 2020-21 ο Δημήτρης Εφραιμίδης επέστρεψε στην Ελλάδα για τον Ολυμπιακό Πειραιώς, με τον οποίο κατέκτησε το Πρωτάθλημα Ελλάδας εκείνης της περιόδου και τη 2η θέση στο πρωτάθλημα της περιόδου 2021-22.
Τον Μάιο του 2022 υπέγραψε στον Μίλωνα Νέας Σμύρνης, στον οποίο με τις εμφανίσεις του συνέβαλε στην κατάληψη της 4ης θέσης του πρωταθλήματος 2022-23 από τη Νεοσμυρνιώτικη ομάδα. την υψηλότερη που είχε καταλάβει μέχρι τότε στην ιστορία της, και τελικά έκλεισε την καριέρα του αγωνιζόμενος και πάλι στον Ηρακλή Θεσσαλονίκης την περίοδο 2023-24.

Μετά το τέλος της περιόδου 2023-24 ο Δημήτρης Εφραιμίδης αποφάσισε να ασχοληθεί με την προπονητική και εντάχθηκε στη γυναικεία ομάδα πετοσφαίρισης του Π.Α.Ο.Κ. ως βοηθός του Γιάννη Τσαϊρέλη.

## Διεθνής καριέρα
Ο Δημήτρης Εφραιμίδης έχει συμμετοχές στις αναπτυξιακές Εθνικές ομάδες Εφήβων και Νέων της Ελλάδας.

## Τίτλοι – Διακρίσεις
### Εθνικά Πρωταθλήματα
**4 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]
* [[Πρωτάθλημα πετοσφαίρισης Volleyleague ανδρών 2011-2012|2011-12]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
* [[Πρωτάθλημα πετοσφαίρισης ανδρών Volleyleague 2014-2015|2014-15]], [[Πρωτάθλημα πετοσφαίρισης ανδρών Volleyleague 2015-2016|2015-16]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
* [[Πρωτάθλημα πετοσφαίρισης ανδρών VolleyLeague 2020-2021|2020-21]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])
** **2η θέση**: [[Πρωτάθλημα πετοσφαίρισης Volleyleague ανδρών 2010-2011|2010-11]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]]), [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Ολυμπιακός Σ.Φ.Π. (πετοσφαίριση ανδρών)|Ολυμπιακός Πειραιώς]])

**Πρωτάθλημα Σλοβακίας
* **3η θέση**: 2013-14 (ΒΚΠ Μπρατισλάβα)

### Εθνικά Κύπελλα
**2 [[Κύπελλο Ελλάδας πετοσφαίρισης ανδρών|Κύπελλα Ελλάδας]]
* [[Κύπελλο Ελλάδας πετοσφαίρισης ανδρών 2011-2012|2012]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])
* [[Κύπελλο Ελλάδας πετοσφαίρισης ανδρών 2014-2015|2015]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
** **2η θέση**: [[Κύπελλο Ελλάδας πετοσφαίρισης ανδρών 2010-2011|2011]], [[Κύπελλο Ελλάδας πετοσφαίρισης ανδρών 2017-2018|2018]] ([[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]])

**Λιγκ Καπ Ελλάδας πετοσφαίρισης ανδρών
* **2η θέση**: 2016 (Π.Α.Ο.Κ.)

**[[Σούπερ Καπ Ελλάδας πετοσφαίρισης Ανδρών|Σούπερ Καπ Ελλάδας]]
* **2η θέση''': 2021 (Ολυμπιακός Πειραιως)

## Ατομικές διακρίσεις
* Πρωτάθλημα Ελλάδας 2014-15: Πολυτιμότερος Παίκτης (MVP) 11ης αγωνιστικής 
* Πρωτάθλημα Ελλάδας 2017-18: Πολυτιμότερος Παίκτης (MVP) 11ης αγωνιστικής 

## Παραπομπές


## Εξωτερικοί σύνδεσμοι - Πηγές
* Δημήτρης Εφραιμίδης: Παρουσίαση - Ατομικά στοιχεία - Ομάδες - Διακρίσεις volleybox.net
* Δημήτρης Εφραιμίδης: Ατομικά στοιχεία - Ομάδες καριέρας greekvolley.eu
* Δημήτρης Εφραιμίδης: Ατομικά στοιχεία - Τίτλοι - Διακρίσεις  volleyball-agency.com
* Δημήτρης Εφραιμίδης: Ευρωπαϊκή παρουσία www-old.cev.eu

Κατηγορία:Έλληνες αθλητές της πετοσφαίρισης
Κατηγορία:Έλληνες προπονητές πετοσφαίρισης
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Μίλωνα
Κατηγορία:Προπονητές πετοσφαίρισης ΠΑΟΚ